પશ્ર્ચિમ બંગાળ, ત્રિપુરામાં લાંબો સમય માર્ક્સવાદીઓએ સત્તા ભોગવી. હાલ પ. બંગાળમાં મમતા બેનર્જીએ તેમને ઉખેડી નાખ્યા છે, પરંતુ કેરળમાં છેલ્લી ચૂંટણીમાં માર્ક્સવાદીઓ પુન: સત્તાસ્થાને આવ્યા છે. કેરળ એક એવું રાજ્ય છે, જ્યાં સ્વતંત્ર ભારતમાં સર્વપ્રથમ સંસદીય લોકશાહી ચૂંટણી-વ્યવસ્થાના માધ્યમથી માર્ક્સવાદી-સામ્યવાદીઓ સત્તાસ્થાને આવેલા. ઈ.એમ.એસ. નામ્બુદ્રીપાદના નેતૃત્વમાં કેરળમાં, સ્વાધીન ભારતના પ્રારંભનાં વર્ષોમાં સામ્યવાદી શાસન આવ્યું. જો કે ઇંદિરા ગાંધીના નેતૃત્વમાં કોંગ્રેસ પાર્ટીએ તેની વિરુદ્ધ લોકઆંદોલન ઉગ્ર બનાવી, નામ્બુદ્રીપાદના શાસનને બરખાસ્ત કરાવ્યું.